Eiropas Parlamenta Rezolūcija (2010. gada 5. maijs) ar konstatējumiem, kas ir neatņemama daļa no Lēmuma par Eiropas Ķīmisko vielu aģentūras 2008. finanšu gada budžeta izpildes apstiprināšanu



Oficiālais Vēstnesis L 252 , 25/09/2010 Lpp. 147 - 149



Eiropas Parlamenta Rezolūcija ( 2010. gada 5. maijs) ar konstatējumiem, kas ir neatņemama daļa no Lēmuma par Eiropas Ķīmisko vielu aģentūras 2008. finanšu gada budžeta izpildes apstiprināšanu EIROPAS PARLAMENTS, ņemot vērā Eiropas Ķīmisko vielu aģentūras 2008. finanšu gada galīgos pārskatus, ņemot vērā Revīzijas palātas ziņojumu par Eiropas Ķimikāliju aģentūras 2008. finanšu gada pārskatiem, ar Aģentūras atbildēm [1], ņemot vērā Padomes 2010. gada 16. februāra ieteikumu (5827/2010 – C7-0061/2010), ņemot vērā EK līguma 276. pantu un Līguma par Eiropas Savienības darbību 319. pantu, ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam [2], un jo īpaši tās 185. pantu, ņemot vērā Eiropas Parlamenta un Padomes Regulu (EK) Nr. 1907/2006 [3], ar ko izveido Eiropas Ķīmisko vielu aģentūru, un jo īpaši tās 97. pantu, ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam [4], un jo īpaši tās 94. pantu, ņemot vērā Reglamenta 77. pantu un VI pielikumu, ņemot vērā Budžeta kontroles komitejas ziņojumu un Vides, sabiedrības veselības un pārtikas nekaitīguma komitejas atzinumu (A7-0089/2010), A. tā kā Revīzijas palāta norāda, ka tā ir guvusi pamatotu pārliecību par to, ka gada pārskati par 2008. finanšu gadu ir ticami un ka pakārtotie darījumi ir likumīgi un pareizi, B. tā kā 2008. gads bija pirmais Aģentūras darbības gads, 1. atzīmē, ka 2008. gadā Aģentūras finansējumu nodrošināja Kopienas subsīdija EUR 62200000 apmērā saskaņā ar vispārējās Finanšu regulas 185. pantu un mazākā mērā – uzņēmumu maksa par ķīmisko vielu reģistrēšanu, kuru paredz REACH regula (Eiropas Parlamenta un Padomes 2006. gada 18. decembra Regula (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH) un ar ko izveido Eiropas Ķimikāliju aģentūru); Darbība 2. uzskata, ka Aģentūra veic pienākumus, kurus nespēj pārņemt Komisija, ka Aģentūra pilnībā ievēro Savienības stratēģiskās prioritātes un ka tās darbība papildina pārējo aģentūru darbu; 3. pieņem zināšanai piezīmes, kuras izdarītas, veicot ES decentralizēto aģentūru ārējo novērtējumu, ko 2009. gadā bija pasūtījusi Komisija, un kurās teikts, ka daudzgadu darba programmas mērķi un pasākumi atbilst Aģentūras pilnvarām un rezultāti ir gūti laikus, un tie ir noderīgi un kvalitatīvi; 4. tomēr uzsver, ka Aģentūra tikai iegūtu, izstrādājot procedūras atgriezeniskās saites nodrošināšanai un ciešāk pievēršoties darbam ar klientiem; 5. pauž gandarījumu par veiksmīgo Eiropas Ķīmisko vielu aģentūras (ECHA) pirmo darbības gadu, jo par tās budžeta pārvaldību 2007. gadā bija atbildīga Komisija (Uzņēmējdarbības un rūpniecības ģenerāldirektorāts); īpaši uzsver, ka sekmīgo un diezgan ātro Aģentūras izveidi galvenokārt veicināja atbildīgā ģenerāldirektorāta prasmīgais atbalsts, pieredzes apmaiņa ar līdzīgām aģentūrām un uzņēmējas valsts sniegtais stingrais atbalsts; 6. atzīmē, ka Regulā (EK) Nr. 1907/2006, ar kuru izveidota Aģentūra, ir noteikts, ka reizi 10 gados ir jāveic pārskatīšana; Budžeta un finanšu pārvaldība 7. pieņem zināšanai Revīzijas palātas konstatējumu par pamatdarbības kavēšanos, kas izskaidrojama ar grūtībām ieviest IT sistēmu un ar kvalificētu darbinieku trūkumu; jo īpaši atzīmē, ka 41 % pamatdarbības veikšanai atvēlēto saistību apropriāciju ir pārnests un 37,5 % – atcelti; uzsver, ka šāds stāvoklis neatbilst gada pārskata principam un liecina par nepilnībām Aģentūras darbības plānošanā; tāpēc prasa Aģentūrai veikt pasākumus, lai uzlabotu plānošanu un resursu izmantošanas uzraudzību; 8. prasa Aģentūrai arī uzlabot apropriāciju izlietojuma uzraudzības procedūras; šajā sakarā pieņem zināšanai Revīzijas palātas konstatējumu, ka lielam skaitam darījumu, kuru kopējā vērtība pārsniedz EUR 400000, izdevumi nebija segti, paredzot budžeta saistības, tātad šie darījumi bija neatbilstoši; tomēr ņem vērā Aģentūras atbildi, kurā tā apliecina, ka 2009. gadā ir atrasti vajadzīgie darbinieki, kā arī pārskatītas un konsolidētas finansēšanas un iekšējās kontroles procedūras; 9. pieņem zināšanai, ka Aģentūra 2008. gadā ir uzrādījusi ienākumus no procentiem EUR 643007,40 apmērā; ņemot vērā gada pārskatus un procentu ienākumu apmēru, secina, ka Aģentūrai pastāvīgi ir ārkārtīgi lieli naudas līdzekļu uzkrājumi; pieņem zināšanai, ka Aģentūras naudas līdzekļu uzkrājumi 2008. gada 31. decembrī veidoja EUR 18747210,75; aicina Komisiju noskaidrot, kādas ir iespējas pilnībā nodrošināt naudas līdzekļu pārvaldību, pamatojoties uz faktiskajām vajadzībām, kā noteikts Regulas (EK, Euratom) Nr. 2343/2002 15. panta 5. punktā, un kādas vispārējas izmaiņas būtu jāizdara, lai ilgtermiņā, cik vien iespējams, samazinātu Aģentūras naudas līdzekļu uzkrājumus; Cilvēkresursi 10. atzīmē, ka Aģentūras neatkarīgas darbības pirmajā gadā kopējais amata vietu skaits amatu sarakstā palielinājās vairāk nekā divkārt; atzinīgi vērtē to, ka gada beigās bija aizpildīti 95 % no Aģentūras amatu sarakstā paredzētajām amata vietām; šajā sakarā atgādina, ka ir rūpīgi jāievēro darbā pieņemšanas procedūra; 11. pauž nožēlu, ka Revīzijas palāta ir konstatējusi nepilnības personāla atlases komisijas darba apkopojuma dokumentos; pieņem zināšanai arī Revīzijas palātas konstatējumu, kurā uzsvērts, ka 14 darbā pieņemšanas procedūrās nebija garantēta personāla atlases komisijas locekļu (proti, izpilddirektoram pakļauto pagaidu darbinieku) neatkarība, jo pats Aģentūras izpilddirektors bija komisijas priekšsēdētājs; tomēr atzinīgi vērtē Aģentūras lēmumu, ka izpilddirektors turpmāk nepiedalīsies personāla atlases komisijas darbā; 12. apzinās, ka galveno amatpersonu biežā rotēšana var apdraudēt Aģentūras darbības nepārtrauktību; tādēļ aicina Aģentūru ieviest skaidri definētas amatu pārņemšanas procedūras, lai nodrošinātu netraucētu amatpersonu maiņu un attiecīgo pienākumu, dokumentu vai procedūru pārņemšanu; Iekšējā revīzija 13. atzīst, ka Aģentūras Iekšējās revīzijas dienests (IRD), kas sāka darbu 2008. gadā, tā paša gada jūlijā veica riska novērtēšanu, lai noteiktu revīzijas prioritātes un IRD revīzijas plānu nākamajiem trim gadiem; 14. atzīmē, ka IRD sagatavoja 12 ieteikumus, no kuriem četri ir novērtēti kā "ļoti nopietni" un skar Aģentūras darbības nepārtrauktību un darbā pieņemšanas procedūras; atzīst, ka šie ieteikumi lielākoties jau ir īstenoti 2008. gadā, bet atlikušie ieteikumi – līdz 2009. gada 31. decembrim; 15. norāda, ka lēmumam par budžeta izpildes apstiprināšanu ir pievienoti arī horizontāla rakstura konstatējumi, un sakarā ar tiem vērš uzmanību uz Parlamenta 2010. gada 5. maija rezolūciju [5] par aģentūru darbību, finanšu pārvaldību un kontroli. [1] OV C 304, 15.12.2009., 33. lpp. [2] OV L 248, 16.9.2002., 1. lpp. [3] OV L 396, 30.12.2006., 1. lpp. [4] OV L 357, 31.12.2002., 72. lpp. [5] Pieņemtie teksti, P7_TA(2010)0139 (skatīt šā Oficiālā Vēstneša 241. lpp.). --------------------------------------------------